Ցուրտ ձմռանն ընդառաջ ամենքս առաջին հերթին մտածում ենք ջերմությունը տուն բերելու մասին, բայց, երբ ցուրտը ներս է խուժում ոչ բարեկարգ շքամուտքից, հայտնվում ենք անելանելի դրության մեջ: Ու պատահական չէ, որ «Հաբիթաթ ֆոր Հյումենիթի Արմենիա» հիմնադրամի գործունեության հիմնական կետերից մեկը հենց էներգաարդյունավետության բարձրացման միջոցառումների, վերանորոգման, պահպանման իրականացումն է բազմաբնակարան շենքերի ընդհանուր օգտագործման տարածքներում: Ինչպես մայրաքաղաքի, այնպես էլ մարզերի բազմաբնակարան շենքերի մեծ մասի շքամուտքերն անբարեկարգ վիճակում են, երբեմն առանց բարեկարգ տանիքների, քամու առաջ լայն բացված պատուհաններով… Ինչի պատճառով բնակիչները ստիպված են լինում ավելի շատ միջոցներ վատնել բնակարանների ջեռուցման համար: